SIÄASIAINMINISTERIÖ
RAJAVARTIOLAITOksen
esikunta
Oikeudellinen osasto
Helsinki

		LAUSUNTO           21/00/2007	       
                        9.5.2007                      1(1) 

Oikeusministeriö
PL 25
00023 VALTIONEUVOSTO

Lausuntopyyntö 5.4.2007, OM 6/41/2006
rangaistusmääräys- ja rikesakkotyöryhmän mietintö 
Sisäasiainministeriön rajavartio-osasto pitää uudistusta kannatettavana.

Rajavartiolaitoksessa annettiin tiedoksi vuonna 2006 lähes 3000 rangaistusvaatimusta ja 600 rikesakkomääräystä. Useassa tapauksessa rangaistusvaatimuksen saajana oli muualla kuin Suomessa asuva ulkomaalainen.  Rangaistusvaatimuksen perusteet kiistettiin noin 300 tapauksessa, mutta vain noin 3 prosenttia tapauksista johti vastustamiseen. Kiistämisen voidaan katsoa olevan osittain myös tilannesidonnaista ja tunnepohjaista. Rajavartiolaitoksella ei ole tilastotietoa alun perin perusteiltaan kiistetyn sakon maksamisesta asetetussa määräajassa.      

Jotta asia voitaisiin käsitellä ehdotetun sakko- ja rikesakkomenettelystä annetun lain mukaisessa menettelyssä, rikkomuksesta epäillyn tulee antaa suostumus joko ehdotetun lain 7 § 2 momentissa tarkoitetussa esitutkintalain (449/1987) 44 §:n mukaisessa suppeassa esitutkinnassa taikka maksamalla sakko taikka rikesakko 30 päivän kuluessa rangaistusvaatimuksen tiedoksiantamisesta. Jos suostumusta ei anneta, asian käsittely jatkuu tavallisessa rikosasioiden käsittelyjärjestyksessä.

Tilaston perusteella voidaan olettaa, että nykyistä suurempi osa rajavartiolaitoksen tiedoksiantamista sakko- ja rikesakkoasioista päätyy käsiteltäväksi tavallisessa rikosasioiden käsittelyjärjestyksessä. Rajavartiolaitoksen antamissa rangaistusvaatimuksissa ja rikesakoissa epäiltynä on usein ulkomaalainen, jonka myöhempi tavoittaminen voi olla vaikeaa. Asiaa käsittelevän viranomaisen näkökulmasta ja epäillyn oikeusturvan kannalta sekä prosessiekonomisista syistä on ongelmallista, jos lainvoimaisen tuomion saaminen sinällään vähäisessäkin asiassa voi kestää pahimmillaan useita vuosia.

Sisäasiainministeriön rajavartio-osaston näkemyksen mukaan uuden menettelyn tavoitteena tulisi olla myös rangaistusvaatimuksella käsiteltävissä asioissa nopea menettely tiedoksiannosta lainvoimaiseen ratkaisuun.

Rajavartiolaitoksen apulaispäällikön sijainen
Prikaatikenraali			             Mikko Kirjavainen

Yksikön päällikkö
Varatuomari			              Reijo Lahtinen

TIEDOKSI      Rm-os/RVLE